《奉和圣制九日言怀赐中书门下及百寮》
唐代·权德舆

令节在丰岁，皇情喜乂安。丝竹调六律，簪裾列千官。

烟霜暮景清，水木秋光寒。筵开曲池上，望尽终南端。

天文丽庆霄，墨妙惊飞鸾。愿言黄花酒，永奉今日欢。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。